|  |
| --- |
| Številka: 5612-82/2016 (104/16) |
| Ljubljana, 05. 10. 2016 |
| EVA 2016-1811-0068 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Zakon o ratifikaciji Pariškega sporazuma – predlog za obravnavo**  |
| **1. Predlog sklepov vlade:** |
| Na podlagi tretjega odstavka 75. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD in 31/15) in drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) je Vlada Republike Slovenije na .............. seji ................... sprejela sklep:Vlada Republike Slovenije je določila besedilo predloga Zakona o ratifikaciji Pariškega sporazuma, podpisanega 22. aprila 2016 v Parizu, in ga predloži Državnemu zboru Republike Slovenije.Sklep prejmejo: * Ministrstvo za zunanje zadeve,
* Ministrstvo za okolje in prostor,
* Ministrstvo za finance.

Priloga: – predlog zakona z obrazložitvijo. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** |
|  |
| **3. a Osebi, odgovorni za strokovno pripravo in usklajenost gradiva:** |
| * mag. David Brozina, generalni direktor Direktorata za zadeve EU Ministrstva za zunanje zadeve,
* Jure Vršnak, vodja Sektorja za splošne in institucionalne zadeve Ministrstva za zunanje zadeve.
 |
| **3. b Zunanji strokovnjaki, ki so sodelovali pri pripravi dela ali celotnega gradiva: /** |
|  |
| **4. Predstavniki vlade, ki bodo sodelovali pri delu državnega zbora:** |
| * Karl Erjavec, minister za zunanje zadeve,
* Irena Majcen, ministrica za okolje in prostor,
* Sanja Štiglic, državna sekretarka Ministrstva za zunanje zadeve,
* Darja Bavdaž Kuret, državna sekretarka Ministrstva za zunanje zadeve,
* Lidija Stebernak, državna sekretarka Ministrstva za okolje in prostor,
* mag. David Brozina, generalni direktor Direktorata za zadeve EU Ministrstva za zunanje zadeve,
* mag. Tanja Bolte, generalna direktorica Direktorata za okolje Ministrstva za okolje in prostor,
* Jure Vršnak, vodja Sektorja za splošne in institucionalne zadeve Ministrstva za zunanje zadeve,
* Uroš Vajgl, vodja Sektorja za okolje in podnebne spremembe Ministrstva za okolje in prostor,
* mag. Zoran Kus, sekretar Ministrstva za okolje in prostor.
 |
|  |
| **5. Kratek povzetek gradiva:** Zakon o ratifikaciji Pariškega sporazuma sprejme Državni zbor Republike Slovenije v okviru postopka po notranjem pravu v skladu z 3.a, 8., 86. in 153. členom Ustave Republike Slovenije ter v skladu s 175. členom Zakona o zunanjih zadevah. Pariški sporazum je potrebno ratificirati na ravni pogodbenice Okvirne konvencije OZN o podnebnih spremembah (v nadalnjem besedilu konvencije), in sicer tako v imenu vsake države članice EU kot ločeno v imenu EU. Listina o ratifikaciji Pariškega sporazuma se deponira pri depozitarju konvencije (generalni sekretar OZN).Na 21. zasedanju Konference pogodbenic konvencije (skupno 197 držav), ki je potekalo od 30. novembra do 12. decembra 2015 v Parizu, je bilo sprejeto besedilo Pariškega sporazuma o okrepitvi globalnega odziva na spremembo podnebja. V skladu s sklepom Vlade Republike Slovenije št. 54952-3/2016/3 z dne 16. marca 2016 je bil Pariški sporazum (v nadalnjem besedilu sporazum) v imenu Slovenije podpisan 22. aprila 2016 na sedežu OZN v New Yorku. Besedilo sporazuma je bilo sprejeto v izvirniku v 6 uradnih jezikih OZN, zato je Zakonu o ratifikaciji sporazuma v imenu Slovenije priložen izvirnik v angleškem jeziku in prevod v slovenski jezik. Sporazum začne veljati trideseti dan po datumu, ko najmanj 55 pogodbenic konvencije, katerih ocenjeni skupni delež emisij pomeni najmanj 55 % vseh svetovnih emisij toplogrednih plinov, deponira svoje listine o ratifikaciji, sprejetju, odobritvi ali pristopu. Med pogodbenicami konvencije so vse države članice EU in ločeno tudi EU. Pariški sporazum bo nadomestil Kjotski protokolom iz leta 1997 z veljavnostjo za obdobje 2008-2012 in amandma k protokolu (t.i. Doha amandma Kjotskega protokola) z veljavnostjo za obdobje 2013-2020. Uporabljati se bo začel po letu 2020. Svet ministrov za okolje EU je 30.9.2016 soglasno sprejel Sklep Sveta o ratifikaciji Pariškega sporazuma v imenu EU. Hkrati so ministri sprejeli Izjavo v kateri so se dogovorili za deponiranje listine o ratifikaciji sporazuma v imenu EU takoj po pridobitvi soglasja k sklepu s strani Evropskega parlamenta. Le-ta je svoje soglasje (s 610 glasovi za od 679 oddanih) podal na plenarnem zasedanju 4.10.2016. To je omogočilo formalno sprejetje Sklepa Sveta in podpis ratifikacijske listine s strani EU, ki je bila po dogovoru nemudoma predložena depozitarju, generalnemu sekretarju OZN. Hkrati so svoje listine o nacionalni ratifikaciji deponirale tudi tiste države članice EU, ki so do tega datuma že zaključile postopek ratifikacije v nacionalnem parlamentu in sicer Avstrija, Francija, Nemčija, Madžarska, Malta, Portugalska in Slovaška. Ostale DČ, vključno s Slovenijo, so v Izjavi zagotovile, da bodo nacionalno ratifikacijo zaključile v najkrajšem možnem času. Z deponiranjem navedenih listin o ratifikaciji sporazuma je EU prispevala k izpolnitvi še drugega kriterija oz. praga za ratifikacijo sporazuma, kar omogoča, da bo prvo zasedanje Konference pogodbenic Pariškega sporazuma (t.i. CMA) potekalo že hkrati z zasedanjem Konference pogodbnic konvencije, v času od 7.-18.11.2016 v Marakešu, v Maroku. To zasedanje naj bi imelo bolj simboličen in političen pomen, s katerim pogodbenice konvencije ohranjajo zagon na tem področju, medtem ko naj bi pomembne odločitve CMA sprejemala na naslednji podnebni konferenci konec leta 2017. Do 4.10.2016 je sporazum ratificiralo 62 pogodbenic konvencije, ki skupaj predstavljajo 51,89% svetovnih emisij toplogrednih plinov. Ratifikacija v imenu EU je k ratifikaciji dodala 12,10% točk, v okviru katerih 7 DČ, ki so že zaključile ratifikacijo predstavlja 4,6% točk. Sporazum med drugim določa dolgoročen cilj v skladu z zahtevo, da se dvig povrečne globalne temperature zadrži občutno pod 2 °C glede na predindustrijsko raven in da se nadaljujejo prizadevanja, da dvig globalne temperature ne preseže 1,5 °C glede na predindustrijsko raven. Za dosego tega cilja bodo pogodbenice pripravile, sporočile in ohranjale zaveze, oz. t.i. »nacionalno določene prispevke« (NDC). V skladu s sporazumom bodo od leta 2023 naprej pogodbenice vsakih 5 let na podlagi najnovejših znanstvenih dognanj in izvajanja sporazuma opravile pregled stanja na globalni ravni, v okviru katerega bodo spremljale napredek izvajanja ter zmanjšanje emisij, prilagoditve in zagotovljeno podporo oz. pomoč za izvajanje mednarodne podnebne politike, predvsem državam v razvoju. Svet ministrov EU je v svojih sklepih z dne 18. septembra 2015 potrdil, da EU in države članice nameravajo skupaj izpolnjevati zaveze na podlagi Pariškega sporazuma, zato bodo ukrepi za ciljno obdobje sporazuma od 2020-2030 dogovorjeni v izvedbeni zakonodaji t.i. podnebno-energetskega okvira EU in držav članic do leta 2030. Zavezujoči cilj vsaj 40% domačega zmanjšanja emisij toplogrednih plinov v EU in državah članicah do leta 2030 v primerjavi z ravnjo emisije v letu 1990 je sprejel v Evropski sveti v sklepih z dne 24. oktobra 2014 o okviru podnebne in energetske politike EU do leta 2030. Svet ministrov EU je 4. marca 2015 uradno potrdil ta prispevek EU in držav članic, ki je bil nato 6. marca 2015 sporočen sekretariatu konvencije. V sklepu vlade o podpisu Pariškega sporazuma je poudarjeno, da Slovenija deli stališče EU in držav članic, da nov globalen podnebni sporazum zastavlja ambiciozen, a nujen načrt na poti v trajnosten razvoj in ogljično nevtralno gospodarstvo in družbo. Je univerzalen, dolgoročen, pravno zavezujoč dokument, uravnotežen in pošten dokument, ki vključuje vse države pogodbenice Konvencije.Za izvajanje Zakona o ratifikaciji sporazuma v imenu Slovenije ter za usmerjanje in usklajevanje dolgoročne podnebne politike bo skrbela vlada preko ministrstva, ki je pristojno za okolje in podnebne spremembe, v sodelovanju z vsemi relevantnimi ministrstvi, ki jih zadeva politika podnebnih sprememb in ki so pristojna za naslednja področja: energetika, infrastruktura, promet, kmetijstvo, raba tal, gozdarstvo, prehrana, gospodarski razvoj, tehnologija, industrija, trgovina, turizem, prostorsko planiranje, zunanje zadeve, finance, zdravje, vzgoja, šolstvo, znanost, delo, družina, socialne zadeve, notranje zadeve, obramba, javna uprava ter sodelovanje z mestnimi in lokalnimi skupnostni. V skladu s 21. členom Pariškega sporazuma se listina o ratifikaciji v imenu Slovenije, takoj po sprejetju zakona v DZ, predloži depozitarju konvencije na sedež OZN v New Yorku in prične veljati 30 dan po predložitvi te listine.  |
|  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA |
| **7. a Predstavitev ocene finančnih posledic nad 40.000 EUR:** S samo ratifikacijo Pariškega sporazuma Slovenija ne prevzema nobenih novih ali dodatnih finančnih obveznosti, bodo pa le-te posredno vsebovane v izvedbeni zakonodaji za podnebno-energetski okvir za obdobje 2020-2030 EU in držav članic, s katero bomo izvajali zaveze in cilje Pariškega sporazuma za navedeno obdobje. Osnutek te zakonodaje, ki jo je Evropska komisija pripravila julija 2015 in julija 2016 je v razpravi na Svetu ministrov EU in v Evropskem parlamentu s predvidenim rokom za njeno dokončno sprejetje najkasneje do konca leta 2017. Ocena posledic podnebno-energetskega okvirja, vključno s finančnimi, so vsebovane v zadnjem poglavju obrazložitve k predlogu zakona.Izpostaviti velja še zavezo razvitih držav za pomoč državam v razvoju za izvajanje dolgoročne podnebne politike, ki izhaja že iz določil konvencije o podnebnih spremembah iz leta 1994, dodatno pa je razčlenjena v pariškem dogovoru. V sklepih pariškega podnebnega vrha je navedeno, da si bodo razvite države skupno prizadevale za mobilizacijo 100 milijard ameriških dolarjev letno do leta 2020 za pomoč državam v razvoju iz različnih virov, kot so javna in zasebna sredstva ter drugi alternativni viri. Ključ razdelitve tega zneska med razvite države še ni narejen, se pa pripravlja časovni načrt z opredelitvijo pričakovanih poštenih deležev posameznih razvitih držav na osnovi ustreznih kriterijev. Slovenija je v zadnjih letih za podnebno financiranje v državah v razvoju preko t.i. uradne razvojen pomoči Slovenije (ODA) uspela zagotoviti okrog 2,5 milijona EUR pomoči letno, v letu 2016 pa je povečala to pomoč še za 1 milijon EUR iz podnebnega sklada Slovenije, kar pomeni skupno okrog 3,5 milijona EUR letno. Skladno z zavezo po mobilizaciji sredstev, bi morala ta znesek za podnebno financiranje v državah v razvoju ohraniti tudi v prihodnjih letih, seveda skladno s proračunskimi in drugimi možnostmi. |

|  |
| --- |
| **7. b Predstavitev ocene finančnih posledic pod 40.000 EUR:**/ |
|

|  |
| --- |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 |  NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: |  NE |
| Predlog gradiva ni takšne narave, da bi bila potrebna predhodna objava na spletu. |
| **10. Pri pripravi gradiva so bile upoštevane zahteve iz Resolucije o normativni dejavnosti:** |  DA |
| **11. Gradivo je uvrščeno v delovni program vlade:** |  NE |

 |
| **Karl Erjavec** **MINISTER** |